CELEX: 32006R1203
Language: lt
Date: 2006-08-09 00:00:00
Title: 2006 m. rugpjūčio 9 d.  Komisijos reglamentas (EB) Nr. 1203/2006, iš dalies keičiantis Tarybos reglamento (EB) 1440/2005 V priedo nuostatas dėl tam tikrų plieno gaminių kvotų

10.8.2006   
            
            
               LT
            
            
               Europos Sąjungos oficialusis leidinys
            
            
               L 219/3
            
         KOMISIJOS REGLAMENTAS (EB) Nr. 1203/2006
   2006 m. rugpjūčio 9 d.
   iš dalies keičiantis Tarybos reglamento (EB) 1440/2005 V priedo nuostatas dėl tam tikrų plieno gaminių kvotų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. liepos 12 d. Tarybos reglamentą (EB) Nr. 1440/2005 dėl tam tikrų apribojimų, taikomų tam tikrų plieno gaminių importui iš Ukrainos, administravimo, ir panaikinantį Reglamentą (EB) Nr. 2266/2004 (1), ypač į jo 5 straipsnį,
   kadangi:
   
               (1)
            
            
               2005 m. liepos 29 d. Europos bendrija ir Ukrainos vyriausybė pasirašė susitarimą dėl prekybos tam tikrais plieno gaminiais (2) (toliau – Susitarimas).
            
         
               (2)
            
            
               Susitarimo 3 straipsnio 3 dalyje numatyta, kad konkrečių metų nepanaudotą kiekį galima perkelti kitiems metams neviršijant 10 % Susitarimo III priede nurodytos atitinkamos kvotos.
            
         
               (3)
            
            
               Pagal Susitarimo 3 straipsnio 4 dalį iki 15 % tam tikros gaminių grupės kvotos gali būti perkelta į kitą gaminių grupę.
            
         
               (4)
            
            
               Ukraina pranešė Bendrijai apie ketinimą pasinaudoti 3 straipsnio 3 ir 4 dalių nuostatomis laikydamasi Susitarime nustatytų terminų. Tikslinga atitinkamai pakoreguoti 2006 m. kvotas dėl Ukrainos prašymo.
            
         
               (5)
            
            
               Reglamentas (EB) Nr. 1440/2005 turėtų būti atitinkamai iš dalies keičiamas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1440/2005 V priede nustatytos 2006 m. kvotos pakeičiamos šio reglamento priede nustatytomis kvotomis.
   2 straipsnis
   Šis reglamentas įsigalioja dešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugpjūčio 9 d.
      
         
            Komisijos vardu
         
         Peter MANDELSON
         
            Komisijos narys
         
      
   
   
      (1)  OL L 232, 2005 9 8, p. 1.
   
      (2)  OL L 232, 2005 9 8, p. 42.
   
      PRIEDAS
      2006 METŲ KVOTOS
      
                  (tonos)
               
            
                  Gaminiai
               
               
                  2006
               
            
                  SA. Plokšti valcavimo gaminiai
               
            
                  SA1. Ritiniai
               
               
                  168 750
               
            
                  SA2. Stori lakštai
               
               
                  364 320
               
            
                  SA3. Kiti plokšti valcavimo gaminiai
               
               
                  109 125
               
            
                  SB. Ilgieji gaminiai
               
            
                  SB1. Sijos
               
               
                  32 639
               
            
                  SB2. Vieliniai strypai
               
               
                  138 592
               
            
                  SB3. Kiti ilgi gaminiai
               
               
                  251 554
               
            
                  
                     Pastaba: SA ir SB yra gaminių kategorijos.
                  SA1–SA3 ir SB1–SB3 yra gaminių grupės.